ddrg/super_eurlex huggingface dataset:
Euroopa Liidu Teataja L 308 , 25/11/2003 Lk 0001 - 0002



Nõukogu määrus (EÜ) nr 2059/2003, 17. november 2003, millega muudetakse määrust nr 79/65/EMÜ, millega luuakse Euroopa Majandusühenduse põllumajandustootjate tulusid ja majandustegevust käsitlevate põllumajandusliku raamatupidamise andmete kogumise võrk EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 37 lõike 2 kolmandat lõiku, võttes arvesse komisjoni ettepanekut, võttes arvesse Euroopa Parlamendi arvamust, [1] võttes arvesse Euroopa majandus- ja sotsiaalkomitee arvamust, [2] olles nõu pidanud regioonide komiteega ning arvestades järgmist: (1) Nõukogu määrusega nr 79/65/EMÜ [3] asutatud andmesidevõrk pakub komisjonile objektiivset ja asjakohast teavet ühise põllumajanduspoliitika kohta. (2) Halduslikel põhjustel tuleks komisjonile anda volitused muuta määruse nr 79/65/EMÜ lisas sätestatud liikmesriikide talituste loetelu liikmesriikide taotlusel. (3) Andmesidevõrk on kasulik asi, mis võimaldab ühendusel seda poliitikat arendada, ning see on nii liikmesriikide kui ühenduse teenistuses. Seepärast on asjakohane, et andmesidevõrgu aluseks olevate arvutisüsteemide kulusid ning võrgu teiste aspektide uuringute ning arendustegevustega seotud kulusid rahastab ühendus. (4) Seetõttu tuleks määrust (EÜ) nr 79/65 vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määrust nr 79/65/EMÜ muudetakse järgmiselt. 1. I peatükis lisatakse järgmine artikkel: "Artikkel 2a Liikmesriigi taotlusel muudetakse talituste loetelu artiklis 19 sätestatud korras, tingimusel et taotlus käsitleb kõnealuse liikmesriigi talitusi." 2. Artikli 22 lõige 1 asendatakse järgmisega: "1. Euroopa Liidu üldeelarvega kaetavad assigneeringud hõlmavad komisjoni eelarveosas järgmist: a) raamatupidamisbüroodele artiklites 9 ja 14 osutatud ülesannete täitmise eest makstavate teenustasudega seotud andmesidevõrgu kulud; b) kõik liikmesriikide esitatud raamatupidamisandmete vastuvõtmise, kontrollimise, töötlemise ja analüüsimisega seotud arvutisüsteemide kulud. Punktis b osutatud kulud hõlmavad vajadusel selliste toimingute tulemuste levitamise kulusid ning teiste andmesidevõrkude aspektide uuringute ja arendamisega seotud kulusid." Artikkel 2 Käesolev määrus jõustub seitsmendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. november 2003 Nõukogu nimel eesistuja G. Alemanno [1] Arvamus on esitatud 9.10.2003 (Euroopa Liidu Teatajas veel avaldamata). [2] Arvamus on esitatud 29.10.2003 (Euroopa Liidu Teatajas veel avaldamata). [3] EÜT 109, 23.6.1965, lk 1859/65. Määrust on viimati muudetud määrusega (EÜ) nr 1256/97 (EÜT L 174, 2.7.1997, lk 7). --------------------------------------------------
Euroopa Liidu Teataja L 313 , 28/11/2003 Lk 0025 - 0026



Komisjoni määrus (EÜ) nr 2084/2003, 27. november 2003, millega muudetakse nõukogu määrust (EÜ) nr 1081/2000, millega keelatakse selliste vahendite müük, tarnimine ja eksport Birmasse/Myanmari, mida võidakse kasutada siserepressioonideks või terroriaktide korraldamiseks, ning külmutatakse teatavate kõnealuse riigi olulise valitsustegevusega seotud isikute rahalised vahendid EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. mai 2000. aasta määrust (EÜ) nr 1081/2000 (millega keelatakse selliste vahendite müük, tarnimine ja eksport Birmasse/Myanmari, mida võidakse kasutada siserepressioonideks või terroriaktide korraldamiseks, ning külmutatakse teatavate kõnealuse riigi olulise valitsustegevusega seotud isikute rahalised vahendid), [1] viimati muudetud määrusega (EÜ) nr 1211/2003, [2] eriti selle artiklit 4, ning arvestades järgmist: (1) Määruse (EÜ) nr 1081/2000 III lisas on loetletud need pädevad asutused, kellele on antud kõnealuse määruse rakendamisega seotud konkreetsed ülesanded. (2) Iirimaa soovis, et sellesse loetellu lisataks täiendav asutus, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1081/2000 III lisa muudetakse vastavalt käesoleva määruse lisale. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. november 2003 Komisjoni nimel komisjoni liige Christopher Patten [1] EÜT L 122, 24.5.2000, lk 29. [2] ELT L 169, 8.7.2003, lk 24. -------------------------------------------------- LISA Määruse (EÜ) nr 1081/2000 III lisa muudetakse järgmiselt. Pealkirja "Iirimaa" all asendatakse aadressiandmed järgmisega: "a) Artikli 4 kohaselt artikli 1 ja I lisa kohta esitatud taotluste puhul: Licensing Unit (Mr Michael Greene)Department of Enterprise, Trade and Employment Kildare Street Dublin 2 Tel (353-1) 631 24 46 Faks (353-1) 676 61 54 e-post: greenem@entemp.irlgov.ic b) Artikli 4 kohaselt artikli 2 ja II lisa kohta esitatud taotluste puhul: Department of Foreign Affairs Bilateral Economic Relations Section 76-78 Harcourt Street Dublin 2 Tel (353-1) 408 24 92 Central Bank and Financial Services Authority of Ireland Financial Markets Department PO Box 559 Dame Street Dublin 2 Tel (353-1) 434 40 00 Faks (353-1) 671 65 61" --------------------------------------------------
Euroopa Liidu Teataja L 318 , 03/12/2003 Lk 0009 - 0010



Komisjoni määrus (EÜ) nr 2119/2003, 2. detsember 2003, millega muudetakse nõukogu määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse komisjoni 7. juuli 2003. aasta määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) 2465/96, [1] viimati muudetud määrusega (EÜ) nr 1799/2003, [2] eriti selle artikli 11 punkti b, ning arvestades järgmist: (1) määruse (EÜ) nr 1210/2003 III lisas on loetletud Iraagi eelmise valitsuse avalik-õiguslikud asutused, ettevõtted, asutused ja üksused, samuti füüsilised ja juriidilised isikud, kelle suhtes rakendatakse kõnesoleva määruse alusel majandusressursside ja rahaliste vahendite külmutamist. (2) 21. novembril 2003 otsustas ÜRO Julgeolekunõukogu resolutsiooniga 661(1990) asutatud sanktsioonide komitee muuta nende Iraagi eelmise valitsuse avalik-õiguslike asutuste, ettevõtete, asutuste ja üksuste, samuti füüsiliste ja juriidiliste isikute nimekirja, kelle suhtes rakendatakse majandusressursside ja rahaliste vahendite külmutamist. Seepärast tuleks III lisa vastavalt muuta. (3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1210/2003 III lisa asendatakse käesoleva määruse lisaga. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. detsember 2003 Komisjoni nimel komisjoni liige Christopher Patten [1] ELT L 169, 8.7.2003, lk 6. [2] ELT L 264, 15.10.2003, lk 12. -------------------------------------------------- LISA " III LISA Artiklis 4 osutatud Iraagi eelmise valitsuse avalik-õiguslike asutuste, ettevõtete, asutuste ja üksuste ning füüsiliste ja juriidiliste isikute loend 1. Central Bank of Iraq, Rashid Street, Bagdad, Iraak. Muu teave: endine juhataja oli dr Issam El Moulla HWEISH; harukontorid Mosulis ja Basras. 2. Iraq Re-insurance Company, Al Khalani Square, Bagdad, Iraak. 3. Rasheed Bank (alias a) Al-Rashid Bank, b) Al Rashid Bank, c) Al-Rasheed Bank); PO Box 7177, Haifa Street, Bagdad, Iraak, või Al Masarif Street, Bagdad, Iraak. 4. Rafidain Bank (alias Al-Rafidain Bank), Rashid Street, Bagdad, Iraak. Muu teave: harukontorid Iraagis, Ühendkuningriigis, Jordaanias, Araabia Ühendemiraatides, Jeemenis, Sudaanis ja Egiptuses. 5. Iraqi Airways Company (alias a) Iraq Airways Company, b) Iraqi Airways, c) Iraq Airways, d) IAC, e) I.A.C.). " --------------------------------------------------
Euroopa Liidu Teataja L 320 , 05/12/2003 Lk 0003 - 0003



Komisjoni määrus (EÜ) nr 2131/2003, 4. detsember 2003, millega muudetakse määrust (EÜ) nr 214/2001, millega kehtestatakse nõukogu määruse (EÜ) nr 1255/1999 üksikasjalikud rakenduseeskirjad seoses sekkumisega lõssipulbriturul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artiklit 10, ning arvestades järgmist: (1) Vastavalt komisjoni määruse (EÜ) nr 214/2001 [2] artiklile 21 on liikmesriikide sekkumisasutuste poolt müügiks pakutava lõssipulbri kogused piiratud enne 1. maid 2002 ladustatud kogustega. (2) Pidades silmas praegust turuolukorda, mida iseloomustab madal hooajaline tootmine, tuleks turule lasta rohkem lõssipulbrit riigi varudest. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 214/2001 artiklis 21 asendatakse kuupäev 1. mai 2002 kuupäevaga 1. juuni 2002. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 2003 Komisjoni nimel komisjoni liige Franz Fischler [1] EÜT L 160, 26.6.1999, lk 48. Määrust on viimati muudetud määrusega (EÜ) nr 1787/2003 (ELT L 270, 21.10.2003, lk 121). [2] EÜT L 37, 7.2.2001, lk 100. Määrust on viimati muudetud määrusega (EÜ) nr 1787/2003. --------------------------------------------------
Euroopa Liidu Teataja L 320 , 05/12/2003 Lk 0004 - 0004



Komisjoni määrus (EÜ) nr 2132/2003, 4. detsember 2003, millega muudetakse määrust (EÜ) nr 2799/1999, millega sätestatakse määruse (EÜ) nr 1255/1999 üksikasjalikud rakenduseeskirjad loomatoiduks ettenähtud lõssi ja lõssipulbri jaoks toetuse andmise osas ja kõnealuse lõssipulbri müügi osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artiklit 10, ning arvestades järgmist: (1) Vastavalt komisjoni määruse (EÜ) nr 2799/1999 [2] artiklile 26 on sekkumisametid välja kuulutanud alalise pakkumismenetluse enne 1. maid 2002 ladustatud lõssipulbri jaoks. (2) Pidades silmas veel saadaolevat kogust ja turuolukorda, tuleks see kuupäev muuta 1. juuniks 2002. (3) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2799/1999 artikli 26 lõikes 2 asendatakse kuupäev 1. mai 2002 kuupäevaga 1. juuni 2002. Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. detsember 2003 Komisjoni nimel komisjoni liige Franz Fischler [1] EÜT L 160, 26.6.1999, lk 48; määrust on viimati muudetud määrusega (EÜ) nr 1787/2003 (ELT L 270, 21.10.2003, lk 121). [2] EÜT L 340, 31.12.1999, lk 3. Määrust on viimati muudetud määrusega (EÜ) nr 2238/2002 (EÜT L 341, 17.12.2002, lk 11). --------------------------------------------------
Komisjoni määrus (EÜ) nr 2157/2003,

10. detsember 2003,

millega 26. korda muudetakse nõukogu määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud ja tunnistatakse kehtetuks nõukogu määrus (EÜ) nr 467/2001, millega keelustatakse teatavate kaupade ja teenuste eksport Afganistani, laiendatakse Afganistani rühmitusega Taliban seotud lennukeeldu ning rahaliste vahendite ja muude finantsallikate külmutamist, [1] mida on viimati muudetud komisjoni määrusega (EÜ) nr 2049/2003, [2] eriti selle artikli 7 lõike 1 esimest taanet,

ning arvestades järgmist:

(1) Määruse (EÜ) nr 881/2002 I lisas on toodud nende isikute, rühmituste ja üksuste loetelu, kelle rahalised vahendid ja majandusressursid külmutatakse nimetatud määruse alusel.

(2) 4. detsembril 2003 otsustas ÜRO Julgeolekunõukogu sanktsioonide komitee muuta nende isikute, rühmituste ja üksuste loetelu, kelle suhtes kohaldatakse rahaliste vahendite ja majandusressursside külmutamist. Seepärast tuleks I lisa vastavalt muuta.

(3) Käesolevas määruses sätestatud meetmete tõhususe tagamiseks peab käesolev määrus viivitamata jõustuma,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 881/2002 I lisa muudetakse vastavalt käesoleva määruse lisale.

Artikkel 2

Käesolev määrus jõustub Euroopa Liidu Teatajas avaldamise päeval.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 10. detsember 2003

Komisjoni nimel

komisjoni liige

Christopher Patten

[1] EÜT L 139, 29.5.2002, lk 9.

[2] ELT L 303, 21.11.2003, lk 20.

--------------------------------------------------

LISA

Määruse (EÜ) nr 881/2002 I lisa muudetakse järgmiselt.

Pealkirja "Füüsilised isikud" alla lisatakse järgmine kanne:

Saifi AMMARI (teiste nimedega a) El Para (võitlejanimi), b) Abderrezak Le Para, c) Abou Haidara, d) El Ourassi, e) Abderrezak Zaimeche, f) Abdul Rasak Ammane Abu Haidra, g) Abdalarak). Sünniaeg: 1. jaanuar 1968. Sünnikoht: Kef Rih, Alžeeria. Kodakondsus: Alžeeria.

--------------------------------------------------
Euroopa Liidu Teataja L 328 , 17/12/2003 Lk 0020 - 0020



Komisjoni määrus (EÜ) nr 2198/2003, 16. detsember 2003, millega muudetakse komisjoni määrust (EÜ) nr 464/1999, millega kehtestatakse nõukogu määruse (EÜ) nr 2201/96 üksikasjalikud rakenduseeskirjad mustade ploomide toetuskorra suhtes EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse ühist turukorraldust käsitlevat nõukogu 28. oktoobri 1996. aasta määrust (EÜ) nr 2201/96 puu- ja köögiviljatooteturu ühise korralduse kohta, [1] viimati muudetud määrusega (EÜ) nr 453/2002, [2] eriti selle artikli 6c lõiget 7, ning arvestades järgmist: (1) Komisjoni määrusega (EÜ) nr 464/1999 [3] kehtestatakse nõukogu määruse (EÜ) nr 2201/96 üksikasjalikud rakenduseeskirjad mustade ploomide toetuskorra suhtes. (2) Miinimumhinnasüsteemi rangemaks muutmiseks tuleks täpsustada, et jääkide sisaldust ei võeta arvesse töötlejate poolt makstud hinna arvutamisel. (3) Mustade ploomide tootmistoetuskava kontrollimehhanisme tuleks parandada, selgitades liikmesriikide tehtavaid tooraine kontrollimise eeskirju. (4) Seetõttu tuleks määrust (EÜ) nr 464/1999 muuta. (5) Käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 464/1999 muudetakse järgmiselt. 1. Artikkel 2 asendatakse järgmisega: "Artikkel 2 Määruse (EÜ) nr 2201/96 artiklis 6a nimetatud toetuse saamiseks peavad mustad ploomid vastama I lisa B osas sätestatud nõuetele ja olema saadud kuivatatud ploomidest, mis vastavad I lisa A osas sätestatud nõuetele ning mille eest miinimumhind on täielikult makstud ilma jäätmeteta tarnitud koguste põhjal." 2. Artikkel 6 asendatakse järgmisega: "Artikkel 6 Liikmesriigid võtavad omalt poolt vajalikud meetmed ja kontrollivad eelkõige laoarvestust veendumaks, et töötleja poolt turustatud või tema valduses hoitud üldkvoodid vastavad toetust saanud kvootidele." 3. I lisa B osa I jao punkt 3 asendatakse järgmisega: "3. Töötleja kontrollib tootjaorganisatsiooni esindaja juuresolekul mustade ploomide partiisid nende saabumisel töötleja ruumidesse ja kui need partiid ei ole tööstuslikuks kasutamiseks ette nähtud, tuleb need suuruse järgi jaotada." Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. detsember 2003 Komisjoni nimel komisjoni liige Franz Fischler [1] EÜT L 297, 21.11.1996, lk 29. [2] EÜT L 72, 14.3.2002, lk 9. [3] EÜT L 56, 4.3.1999, lk 8. --------------------------------------------------
Euroopa Liidu Teataja L 327 , 16/12/2003 Lk 0014 - 0014



Komisjoni määrus (EÜ) nr 2186/2003, 15. detsember 2003, millega kehtestatakse 2003/04. turustusaastaks toorpuuvilla korrigeeritud hinnanguline toodang ja sellest tulenev uus ajutine soovitushinna vähendamine EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Kreeka ühinemisakti, eriti puuvilla käsitlevat protokolli nr 4, [1] võttes arvesse nõukogu 22. mai 2001. aaasta määrust (EÜ) nr 1051/2001 puuvilla tootmistoetuste kohta, [2] eriti selle artikli 19 lõike 2 teist taanet, ning arvestades järgmist: (1) Komisjoni 2. augusti 2001. aasta määruse (EÜ) nr 1591/2001, millega sätestatakse puuvilla toetuskava kohaldamise üksikasjalikud eeskirjad, [3] artikli 16 lõige 2 sätestab, et määruse (EÜ) nr 1051/2001 artikli 14 lõike 3 teises lõigus osutatud toorpuuvilla korrigeeritud hinnanguline toodang ja sellest tulenev uus ajutine soovitushinna vähendamine tuleb kehtestada enne asjakohase turustusaasta 1. detsembrit. (2) Määruse (EÜ) nr 1051/2001 artikli 19 lõige 2 sätestab, et korrigeeritud hinnangulise toodangu kehtestamisel tuleb arvesse võtta saagikoristuse suurenemist. See korrigeeritud hinnanguline toodang tuleks seetõttu kindlaks määrata 2003/04. turustusaasta teadaolevate andmete põhjal. (3) Määruse (EÜ) nr 1051/2001 artikli 14 lõike 3 teine lõik sätestab, et alates turustusaasta algusele järgnevast 16. detsembrist määratakse ettemakse summa korrigeeritud hinnangulise toodangu põhjal, millele lisatakse vähemalt 7,5 %. Silmas pidades uusimaid arve 2003/04. turustusaastal järelevalve all ladustatavate koguste kohta, millest liikmesriigid on teatanud vastavalt määruse (EÜ) nr 1591/2001 artikli 15 lõike 4 punkti c alapunktile i, kohaldatakse kindlusvaruna protsendi suurendamist 9,5 % võrra Kreeka puhul, 7,5 % Hispaania puhul ja 7,5 % Portugali puhul. (4) Uut ajutist soovitushinna vähendamist arvutatakse vastavalt määruse (EÜ) nr 1051/2001 artiklile 7, asendades tegeliku toodangu korrigeeritud hinnangulise toodanguga, mida on suurendatud, nagu eespool on näidatud. (5) Käesoleva määrusega ettenähtud meetmed on kooskõlas looduslike kiudude turu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. 2003/04. turustusaastal on toorpuuvilla korrigeeritud hinnanguline toodang: —Kreeka puhul | 1065668 tonni, | —Hispaania puhul | 306787 tonni, | —Portugali puhul | 1108 tonni. | 2. 2003/04. turustusaastal on uus ajutine soovitushinna vähendamine: —26,150 eurot 100 kg | kohta Kreeka puhul, | —17,221 eurot 100 kg | kohta Hispaania puhul, | —0 eurot 100 kg | kohta Portugali puhul. | Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 15. detsember 2003 Komisjoni nimel komisjoni liige Franz Fischler [1] Protokolli on viimati muudetud nõukogu määrusega (EÜ) nr 1050/2001, (EÜT L 148, 1.6.2001, lk 1). [2] EÜT L 148, 1.6.2001, lk 3. [3] EÜT L 210, 3.8.20, lk 10. Määrust on muudetud määrusega (EÜ) nr 1486/2002 (EÜT L 223, 20.8.2002, lk 3). --------------------------------------------------
Euroopa Liidu Teataja L 325 , 12/12/2003 Lk 0018 - 0018



Komisjoni määrus (EÜ) nr 2162/2003, 11. detsember 2003, millega määratakse kindlaks teatavate kaunviljade eest makstav lõplik abisumma turustusaastal 2003/2004 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuli 1996. aasta määrust (EÜ) nr 1577/96, millega kehtestatakse erimeede teatavate kaunviljade kohta, [1] eriti selle artikli 6 lõiget 1, ning arvestades järgmist: (1) Määruse (EÜ) nr 1577/96 artiklis 3 jagatakse tagatud maksimumalad läätsede ja kikerherneste ning vikkide vahel, lubades kanda ühe tagatud maksimumala kasutamata jäänud osa üle teisele tagatud maksimumalale enne, kui tehakse kindlaks võimalik ületamine. (2) Määruse (EÜ) nr 1577/96 artiklis 3 viidatud läätsede ja kikerherneste tagatud maksimumala turustusaastal 2003/2004 ei ületatud, kuid vikkide tagatud maksimumala, mida oli suurendatud läätsede ja kikerherneste tagatud maksimumala kasutamata jäänud osa võrra, ületati turustusaastal 2003/2004 10,37 % võrra. Seetõttu tuleks määruse (EÜ) nr 1577/96 artikli 2 lõikes 2 sätestatud abisummat vikkide puhul kõnealusel turustusaastal proportsionaalselt vähendada. (3) Käesolevas määruses sätestatud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Teatavate kaunviljade eest makstav lõplik abisumma turustusaastal 2003/2004 on läätsede ja kikerherneste puhul 181,00 eurot hektari kohta ja vikkide puhul 163,99 eurot hektari kohta: Artikkel 2 Käesolev määrus jõustub kolmandal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. detsember 2003 Komisjoni nimel komisjoni liige Franz Fischler [1] EÜT L 206, 16.8.1996, lk 4. Määrust on viimati muudetud määrusega (EÜ) nr 811/2000 (EÜT L 100, 20.4.2000, lk 1). --------------------------------------------------
Euroopa Liidu Teataja L 330 , 18/12/2003 Lk 0019 - 0019



Komisjoni määrus (EÜ) nr 2208/2003, 17. detsember 2003, millega muudetakse määrust (EMÜ) nr 2921/90 lõssist kaseiini ja kaseinaatide tootmiseks antava abi kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] eriti selle artiklit 15, ning arvestades järgmist: (1) Määruse (EMÜ) nr 2921/90 [2] artikli 2 lõikega 1 on sätestatud lõssi kaseiiniks või kaseinaatideks töötlemiseks antav abi. Arvestades kaseiini ja kaseinaatide turuhinna muutust ühenduse turgudel ja maailmaturgudel, tuleks vähendada abi. (2) Piima- ja piimatooteturu korralduskomitee ei ole oma eesistuja määratud tähtaja jooksul arvamust esitanud, ON VASTU VÕTNUD KÄESOLEVA MÄÄRUSE: Artikkel 1 Käesolevaga asendatakse määruse (EMÜ) nr 2921/90 artikli 2 lõikes 1 tekst "6,70 eurot" tekstiga "6,30 eurot". Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. detsember 2003 Komisjoni nimel komisjoni liige Franz Fischler [1] EÜT L 160, 26.6.1999, lk 48. Määrust on viimati muudetud määrusega (EÜ) nr 1787/2003 (ELT L 270, 21.10.2003, lk 121). [2] EÜT L 279, 11.10.1990, lk 22. Määrust on viimati muudetud määrusega (EÜ) nr 785/2003 (ELT L 115, 9.5.2003, lk 15). --------------------------------------------------